ສະຫະລັດ ກ່າວວ່າ ການປະຫານຊີວິດອາວເຂີຍ ຂອງຜູ້ນຳເກົາຫຼີເໜືອ ເປັນຮ່ອງຮອຍບໍ່ດີ
ສະຫະລັດ ກ່າວວ່າ ການປະຫານຊີສິດ ອາວເຂີຍຂອງຜູນຳເກົາຫຼີເໜືອ ສໍ່ສະແດງເຖິງການຂາດສະຖຽນລະພາບ ແລະອັນຕະລາຍ ແລະ​ເນັ້ນ​ຍໍ້າເຖິງ​ ຄວາມ​ຈຳ​ເປັນ​ໃນ​ການ​ເຮັດ ​ໃຫ້​ແຫຼມ​ເກົາຫຼີ​ ປອດ​ອາວຸດ​ນີວ​ເຄລຍ.
ທ່ານ John Kerry ລັດຖະມຸນຕີຕ່າງປະເທດສະຫະລັດ ກ່າວວ່າ ການປະຫານຊີວິດ ອາວເຂີຍຂອງທ່ານກິມ ຈົງອຸນ ຜູ້ນຳເກົາຫຼື ເໜືອ ຫວ່າງໄວໆມານີ້ ເປັນຮ່ອງຮອຍບໍ່ດີ ຂອງການຂາດສະ ຖຽນລະພາບ ແລະອັນຕະລາຍ ໃນການໃຫ້ສໍາພາດແກ່ລາຍການ This Week Sunday ຂອງ ໂທລະພາບ ABC ໃນວັນອາທິດວານນີ້ ທ່ານ Kerry ກ່າວວ່າ ເຫດການຜັນຂະຫຍາຍຕ່າງໆເທື່ອຫຼ້າສຸດນັ້ນ ແມ່ນເນັ້ນຍໍ້າເຖິງ ຄວາມຈຳເປັນໃນການເຮັດໃຫ້ແຫຼມເກົາຫຼີປອດອາວຸດນີວເຄລຍ ຊຶ່ງທ່ານກ່າວວ່າ: ທ່ານ Jang Song Thaek ອາວຂອງທ່ານກິມຈົງອຸນ ໄດ້ຖືກປະຫານຊີວິດໃນວັນພະ ຫັດສັບປະດາແລ້ວນີ້ ຫຼັງຈາກຖືກຕັດສິນໃນການດໍາເນີນຄະດີແບບລວບລັດໂດຍສານ ທະຫານພິເສດ ວ່າ ມີຄວາມຜິດໃນຂໍ້ຫາ ທໍລະຍົດຕໍ່ຊາດ ທ່ານ Jang Song Thaek ໄດ້ຖືກເບິ່ງເຫັນວ່າ ເປັນບຸກຄົນທີ່ມີອຳນາດຫຼາຍອັນດັບ ສອງໃນເກົາຫຼີເໜືອ ແລະຖືວ່າເປັນທີ່ປຶກສາ ທີ່ຊ່ວຍລວບລວມອໍານາດໃຫ້ ກິມ ຈົງ ອຸນ ຜູ້ນໍາໜຸ່ມຂອງເກົາຫຼີເໜືອ ຫຼັງຈາກທີ່ທ່ານ ກິມ ຈົງ ອິລ ບິດາຂອງຜູ້ກ່ຽວໄດ້ເຖິງແກ່ອະສັນ ຍະກຳໄປໃນປີ 2011 ນັ້ນ ພວກທີ່ຕິດຕາມເບິ່ງເກົາຫຼີເໜືອ ຈະຕິດຕາມເບິ່ງສະຖານະການຢ່າງໃກ້ຊິດ ຫຼັງຈາກການ ສະຫຼອງວັນຄົບຮອບປີທີສອງແຫ່ງການເຖິງແກ່ອະສັນຍະກຳຂອງມື້ລາງທ່ານ ກິມ ຈົງ ອີລ ໃນອັງຄານມື້ອື່ນນີ້